

**ΠΑΝΕΠΙΣΤΗΜΙΟ ΑΘΗΝΩΝ**

**Σχολή Ν.Ο.Π.Ε.**

**Τμήμα Κοινωνιολογίας**

**Κοινωνική και πολιτική εκπροσώπηση**

2022 – 2023 (Εαρινό εξάμηνο)

**Διδάσκοντες:** Μιχάλης Σπουρδαλάκης και Χρύσανθος Τάσσης

**Ώρες γραφείου:** Δευτέρα 1.00 – 2.30 μμ.

 ή κατόπιν συνεννόησης mspour@pspa.uoa.gr

**Περιγραφή μαθήματος**

Σκοπός του μαθήματος είναι η συστηματική και σε βάθος μελέτη των συστημάτων κοινωνικής και πολιτικής εκπροσώπησης. Το μάθημα ξεκινά με μια συνοπτική αναφορά στις βασικές κοινωνιολογικές θεωρήσεις για τη σχέση κοινωνίας και πολιτικής εξουσίας καθώς και για την σημασία των κοινωνικών, πολιτικών και πολιτιστικών μετασχηματισμών στη νεωτερικότητα για την κοινωνική και πολιτική εκπροσώπηση στη σύγχρονη δημοκρατία.

Στη συνέχεια το μάθημα εστιάζει στους θεσμούς κοινωνικής εκπροσώπησης (Ομάδες πίεσης, συνδικάτα, εργοδοτικές οργανώσεις κά) καθώς και στα πολιτικά κόμματα ως τον κατ’ εξοχήν θεσμό του πολιτικής εκπροσώπησης. Οι θεματικές αυτής της συζήτησης περιλαμβάνουν τη συζήτηση για τη σχέση όλων των θεσμών εκπροσώπησης µε την κοινωνία, και την κυρίως την διαστρωμάτωσή της, το κράτος, την πολιτική κουλτούρα στη συγκρότηση της σύγχρονης δημοκρατίας. Επιπλέον περιγράφονται κριτικά τα κύρια χαρακτηριστικά του ελληνικού συστήματος κοινωνικής και πολιτικής εκπροσώπησης κατά τη Μεταπολιτευτική περίοδο. Εν συνεχεία, αναλύονται τα ζητήματα που εγείρονται από την ένταξη του κράτους έθνους στο παγκόσμιο σύστημα και τις συνακόλουθες επιδράσεις αυτής στους θεσμούς κοινωνικής πολιτικής οργάνωσης και δράσης.

Το μάθημα αφού εξετάσει τα σύγχρονα ζητήματα εκπροσώπησης ολοκληρώνεται με την σύνοψη μεθοδολογικών συμπερασμάτων.

**Σχέδιο μαθήματος**

Έννοιες και προσεγγίσεις.

Η διαμόρφωση της νεωτερικότητας και η έννοια της Δημοκρατίας: Ατομικά, Πολιτικά και Κοινωνικά Δικαιώματα

Συστήματα Κοινωνικής Εκπροσώπησης: Πλουραλισμός, Κορπορατισμός, Κοινωνικός Διάλογος.

Ομάδες πίεσης και η ταξινόμησή τους

Παλαιά και Νέα Κοινωνικά Κινήματα και Συλλογική Δράση: Εργατικά Συνδικάτα, Εργοδοτικές Οργανώσεις, Μη Κυβερνητικές Οργανώσεις

Πολιτική εκπροσώπηση I: Τι είναι και τι κάνει το πολιτικό κόμμα

Πολιτική εκπροσώπηση II: Η τυπολογία των πολιτικών κομμάτων

Πολιτική εκπροσώπηση ΙΙΙ: Η κοινωνική βάση της εξέλιξης των πολιτικών κομμάτων και δημοκρατία.

Από την κρίση της δεκαετίας του 1970 στην Παγκοσμιοποίηση

Το σύστημα κοινωνικής και πολιτικής εκπροσώπησης στην Ελλάδα Ι: Η «Καχεκτική Δημοκρατία» (1950-1967) και η Δικτατορία (1967-1974).

Το σύστημα κοινωνικής και πολιτικής εκπροσώπησης στην Ελλάδα ΙΙ: Η Γ’ Ελληνική Δημοκρατία.

Μεθοδολογικά και ερευνητικά συμπεράσματα.

**Αξιολόγηση**

Οι φοιτητές/τριες θα βαθμολογηθούν κυρίως με βάση τις τελικές γραπτές ή προφορικές εξετάσεις. Όμως σημαντικό ρόλο στη τελική διαμόρφωση του βαθμού θα παίξει και η συμμετοχή των φοιτητών/τριών στο μάθημα αλλά και η εργασία / βιβλιοκρισία που αποτελεί προϋπόθεση για τη συμμετοχή στη τελική εξέταση.

**Εγχειρίδια**

Κώστας Π. Ελευθερίου, *Το πολιτικό κόμμα*, Αθήνα, ΕΝΑ – Ινστιτούτο Εναλλακτικών Πολιτικών, 2021.

Γιώργος Θ. Μαυρογορδάτος, *Ομάδες πίεσης και δημοκρατία*, Αθήνα, Εκδόσεις Πατάκης, 2011.

Στο e-class θα αναρτηθεί επί πλέον ύλη η οποία αποτελεί σημαντικό μέρος του μαθήματος.